عەجەم

عەجەم(Ajam-Ajaam-Hajam) لە زمانی کوردی و زۆربەی زمانەکانی ئاسیا وەک زمانی هیندی، زمانی ئوردوو، زمانگەلی فارسی، زمانی پەشتۆ، زمانی بەلۆچی و تورکی بە مانای ئێرانی و فارسی دێت. بەڵام لە زمانی عەرەبی ئەمڕۆکە پتر بە مانای ناعەرەب دێت.عەجەم , ویکیی فارسی. ئەحمەدی خانی شاعیری مەزنی کورد لە مەم و زینەکەیدا زۆر جار ئاماژەی بە عەجەم داوە کە مەبەستی ئێران و ئێرانییە:

بفکر ژ عەرەب هەتانی ڤە گورجان   

کورمانج چ بوونە شوبهی بورجان

ئەڤ ڕۆم و عەجەم ب وان حەسارن

کورمانج هەمی ل چار کەنارن

یا:

گەر دێ هەبووا مە ئتتحادەک

ڤێکرا بکرا مە ئنقیادەک

ڕۆم و عەرەب و 	عەجەم تەمامی

هەمیان ژ مە را دکر غولامی. ئەحمەدی خانی, مەم و زین, (ناوەندی سپیرێز, ٢٠٠٧), ل٢٠, شرۆڤە کرن: پەرویز جیهانی.

 لە هەندێک شوێن بەتایبەت مەبەست لە عەجەم و عەجەمی، شیعەیە. کوردەکان بە ئازەرباینجانی و کرمانشاهیشیان کوتووە عەجەم.Mahmood Reza Ghods, A comparative historical study of the causes, development and effects of the revolutionary movements in northern Iran in 1920-21 and 1945-46. University of Denver, 1988. v.1, p.75.

 پەراوێز 

 سەرچاوەکان 

پۆل:ئێران
پۆل:مێژووی ئێران
پۆل:وشە و دەستەواژە عەرەبییەکان
پۆل:دەستنیشانکردنی ئیتنۆ-کلتووری